
Средно училище „ Бачо Киро“,  град Летница

ул.“Александър Стамболийски“ 22, тел. 06941/22-50
 e-mail: bacho_kiro@abv.bg
ПОКАНА
За участие в процедура за избор на представител на бизнеса или науката  или учител по професионална подготовка от училището, който да проведе занятия по създаване и функциониране на учебно-тренировъчна фирма
 в СУ „Бачо Киро“ – град Летница

УВАЖАЕМИ ДАМИ И ГОСПОДА,


Във връзка с чл.29, ал.1 от Указания за изпълнение на дейностите по проект BG05M2OP001-2.015-0001 „Ученически практики-2“ по Оперативна програма „Наука и образование за интелигентен растеж“ 2014-2020 г. Ви отправяме покана за участие в процедура  за избор на представител на бизнеса или науката  или учител по професионална подготовка от училището, който да проведе занятия по създаване и функциониране на учебно- тренировъчна фирма.

Учебно-тренировъчната фирма е виртуално фиктивно копие на реална фирма и работи като истинско предприятие, като всички дейности се реализират виртуално.


Обхватът на практическите занятия и умения във връзка с функционирането на УТФ включва запознаване с нормативни документи, свързани със стартиране на собствен бизнес, попълване и изготвяне на документи, комуникация с други учебни предприятия, развитие на предприемачески умения, симулиране на производство и др. в рамките на 8 учебни часа.

Дейността обхваща учениците от първи и втори гимназиален етап на училището, специалност „Производство на кулинарни изделия и напитки“ от професия „Готвач“ и е насочена към прилагане на иновативни и практически форми на обучение, помагащи на учениците да формират собствени бизнес умения, лидерство и стратегии за успех, да се ориентират в реализацията си след завършване на обучението си по избраната професия.
Изисквания към кандидатите:

1. Професионална квалификация по специалността;
2. Придобит трудов стаж и професионален опит – минимум 2 години.
Необходими документи за кандидатстване:

 1. Заявление за кандидатстване /свободен текст/;
 2. Професионална автобиография; 

 3. Копие от документа, удостоверяващ завършена степен на образование и/или квалификация;
 4. Справка за придобития стаж и професионален опит - препис-извлечение от трудова книжка, трудова книжка /копие/, копие на осигурителна книжка и др.
Място и срок за подаване на документи:

Документи за кандидатстване ще се приемат от 24.01.2022 г. до 04.02.2022  г. в деловодството на СУ „Бачо Киро“, град Летница, ул. „Александър Стамболийски“ № 22 от 9,00-16,00 часа.

Председател на Комисията за избор
------------------------------------------------------ www.eufunds.bg -----------------------------------------------------

Проект  BG05M2OP001-2.015 „Ученически практики – 2“,  финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

